Overfaldet fandt sted i Juelsparken i Aalborg omkring klokken 19 torsdag aften. Èn af overfaldsmændene, en 16-årig fra Gistrup, mente at den 23-årige mand skyldte ham 750 kroner, og det var den gæld der skulle inddrives med et baseballbat assisteret af spark. Et vidne så overfaldet, og alarmerede politiet. Alle fem drenge blev taget med på politistationen. De fire blev løsladt igen efter endt afhøring, mens politiet her til formiddag var ved at afhøre den 16-årige med henblik på, om han skal fremstilles i et grundlovsforhør senere på dagen. Offeret slap fra overfaldet med skrammer.

Referat:
Fem drenge i alderen 14 til 17 år brugte hårde metoder for at inddrive gæld fra en 23-årig i Aalborg.